Prikichi

Prikichi di Aruba (Eupsittula pertinax arubensis), ta un subespecie di e parha Eupsittula pertinax, di e famia di lora Psittacidae. E subespecie a wordo formalmente describi na 1892 door di Ernst Hartert, un ornitologo Aleman.Avibase  Desde 2017, e tin e status di parha nacional di Aruba.Prikichi declared Aruba national bird, DCNA (22 di februari 2017)

 Distribucion y habitat 
E subespecie ta wordo haya solamente na Aruba, unda e ta endemico. E ta biba den mondinan seco of banda di costa caminda tin hopi cuminda y matanan grandi pa sirbi como luga pa traha neishi. E ta wordo yama "Aruba parakeet" of "brown-throated parakeet" na Ingles y "maisparkiet" na Hulandes.Aruba Parakeet Eupsittula pertinax subsp. arubensis, Dutch Caribbean Species RegisterAruba Bird Checklist - Version March 2018, DCNA

Riba e otro islanan ABC tin otro subespecie cu ta pareu, pero cu algun variacion di color. Ta trata di E. p. xantbogenius na Boneiro y  E. p. pertinax na Corsou.

 Descripcion 
E subespecie ta midi entre 25 y 28 cm di largura y tin un curpa cu plumanan berde-geel. Su frenta, rabo y puntanan di ala ta blauw y tin un mancha oraño-geel rond di su wowo. E prikichi ta mas chikitu ku e lora y ta facil pa domestica.

E parha ta haci grito skerpi penetrante cu e ta ripiti varios biaha tras di otro. E gritonan aki ta sirbi como forma di comunicacion: pa mantene contacto den grupo, identifica fuentenan di cuminda y adverti den caso di peliger. Ora tin peliger, e ta core cu otro parhanan for di su teritorio. 

E ta biba di fruta y insecto. E mes ta un fuente di cuminda pa parhanan predado.

Kategoria:Paranan
Kategoria:Animal endemico di Aruba